Heinkel He 111

**Heinkel He 111** – XX a. 4-ojo dešimtmečio pradžioje Vokietijoje sukurtas taktinis bombonešis. Projekto autoriai – „Heinkel“ koncerno inžinieriai Zygfridas ir Valteris Giunteriai. Pats lėktuvas kurtas slapta, sulaužant Versalio sutarties reikalavimus. Šis lėktuvas, dažnai vadinamas „vilku avies kailyje“, iš pradžių buvo vadintas krovininiu lėktuvu. Buvo sukurta 12 jo keleivių-krovininių variantų. Ketvirtojo dešimtmečio pabaigoje He 111 tapo pagrindiniu Vokietijos karinio oro laivyno vidutinio nuotolio bombonešiu.

„He 111“ yra vienas geriausiai atpažįstamų vokiečių bombonešių dėl savitos vėlesnių versijų „šiltnamio tipo“ nosies. Antro pasaulinio karo pradžioje šis bombonešis lenkė visus kitus bombonešius gamybos masiškumu. „He 111“ buvo vienas efektyviausių vokiečių bombonešių iki pat Britanijos mūšio, kai atsiskleidė jo trūkumai, pvz., santykinai mažas greitis ir manevringumas. Tačiau jis pasižymėjo gyvybingumu (veiksnumu) – gebėjimu išlikti ore nepaisant didelės patirtos žalos.

Lėktuvas buvo eksportuotas į Turkiją (1937 m., 24 vnt. modelio F-1 ir 4 vnt. G-5), Kiniją (1936 m., 12 vnt. 111 A-0), Ispaniją (1938 m., 59 vnt. ir dar 6 vnt. 1941–1943), Bulgariją (1 vnt. H-6), Rumuniją (10 vnt. E-3, 32 vnt. H-3 ir 10 vnt. H-6), Slovakiją (2 vnt. H-10 ir 3 vnt. H-16), Vengriją (3 vnt. B ir 12–13 kitų modelių iki 1941 m. gegužės 6 d. ir dar 12 iki 1944 m.). 1938 m. Japonija užsakė 44 vnt. modelio F, tačiau sutartis buvo nutraukta.

He 111 buvo eksploatuojamas iki šeštojo dešimtmečio vidurio. Po keletą šių lėktuvų bandymo tikslais naudojo ir JAV, Jungtinės Karalystės, SSRS KOP. Paskutiniuosius Vokietijoje pagamintus He 111 Ispanijos KOP nurašė 1958 m.

## Paskirtis
Antrojo pasaulinio karo eigoje „He 111“ buvo naudojamas įvairiuose vaidmenyse visuose Europos frontuose Ispanijos pilietinio karo ir Antrojo Pasaulinio karo metu. Britanijos mūšio metu jis buvo naudojamas kaip strateginis bombonešis, mūšyje dėl Atlanto – kaip torpednešis, o Vakarų ir Rytų frontuose, Viduržemio jūros, Artimųjų Rytų ir Šiaurės Afrikos frontuose – kaip vidutinio nuotolio bombonešis ir transporto lėktuvas.

Nors ir nuolat atnaujinamas, „He 111“ paskutiniais karo metais tapo visiškai atgyvenęs. Buvo planuojama jį pakeisti vokiečių karo laivyno „Bomber B“ projektu, tačiau atidėliojimai ir galiausiai projekto nutraukimas privertė Vokietiją naudoti „He 111“ iki pat karo pabaigos. „He 111“ gamyba buvo visiškai nutraukta 1944 m. ir nuo to laiko šis modelis naudotas daugiausiai transportui ir logistikai.

## Gamyba

Vokietijoje He 111 buvo gaminamas 1936 m. kovo – 1944 m. rugsėjo men. „Heinkel" gamyklose Rostoke (vok. *Ernst Heinkel Flugzeugwerke*, EHF) ir Oranienburge (*Heinkel-Werke Oranienburg*, HWO) taip pat, pagal licenciją – Vismare įsikūrusioje įmonėje „*[[Norddeutsche Dornier-Werken]]"* (NDW), „Arado“ (ArB) (Brandenburgas), Leipcige įsikūrusioje „Allgemeinen Transportanlagen-Gesellschaft“ (ATG) bei įmonėje „Junkers Flugzeug- und Motorenwerken" (JFM). 

Ispanijoje pagal licenciją buvo pagaminti 236 šio modelio lėktuvai (pavadinimas CASA 2.111, dažniausiai su britišku varikliu Rolls-Royce Merlin Series 500-29). Šie lėktuvai Ispanijos KOP buvo naudojami iki 1973 m.

## Operatoriai

### Kariniai

; 
* Bulgarijos KOP

; 
* Čekoslovakijos KOP, po karo

; 
* Ispanijos KOP

; 
* Karališkosios KOP, keletas trofėjinių lėktuvų tyrimų tikslais karo metu.

; 
* Kariuomenės aviacija, keletas trofėjinių lėktuvų tyrimų tikslais karo metu. Vienas toks lėktuvas be *Drehlafette* DL 131 kulkosvaidžio bokšto, tikėtina, yra eksponuojamas britų KOP muziejuje Hendone.

; 
* Kinijos Respublikos KOP

; 
* Rumunijos karališkosios KOP

; 
* Slovakijos KOP

;  Sovietų Sąjunga
* DVRA KOP, keletas trofėjinių lektuvų karo metu.

; 
* Turkijos KOP, 24 He 111F-1, 1937 - 1944 m.

; 
* Vengrijos karališkosios KOP

; 
* *[[Liuftvafė|Luftwaffe]]*

### Civiliniai

; 
* Central Air Transport Corporation (CATC) - 1 vnt. He 111A su Wright Cyclone varikliais.

; 
* Nežinomas civilinis operatorius naudojo vieną pertvarkytą bombonešį, lėktuvo Reg. Nr. YR-PTP.

; 
* Deutsche Luft Hansa - 12 lėktuvų.

## Techniniai duomenys

## Šaltiniai

* (DE) Andrei Alexandrov, Gennadi Petrov: Die deutschen Flugzeuge in russischen und sowjetischen Diensten 1914–1951. Band 1, Flugzeug Publikations GmbH, .
* (DE) Olaf Groehler: Geschichte des Luftkriegs 1910 bis 1980. Militärverlag der Deutschen Demokratischen Republik, Berlin 1981.
* (DE) Friedrich König: Die Geschichte der Luftwaffe. Rastatt 1980.
* (DE) Kenneth Munson: Bomber, Patrouillen- und Transportflugzeuge 1939–45. 3. Auflage. Orell Füssli, Zürich 1977.
* (DE) Manfred Griehl: Heinkel He 111. Motorbuch, Stuttgart 1997, .
* (DE) Peter W. Cohausz: Deutsche Flugzeuge bis 1945. Aviatic Verlag, Oberhaching 2011, .

## Išnašos